A BIZOTTSÁG HATÁROZATA
(2008. december 16.)
az 1782/2003/EK tanácsi rendelet 10. cikkének (2) bekezdése, 143d. és 143e. cikke, a 378/2007/EK tanácsi rendelet 4. cikkének (1) bekezdése és a 479/2008/EK tanácsi rendelet 23. cikkének (2) bekezdése alapján az EMVA, illetve az EMGA-kiadások számára rendelkezésre bocsátott összegek meghatározásáról szóló 2006/410/EK határozat módosításáról
(2008/955/EK)
AZ EURÓPAI KÖZÖSSÉGEK BIZOTTSÁGA,
tekintettel az Európai Közösséget létrehozó szerződésre,
tekintettel a közös agrárpolitika finanszírozásáról szóló, 2005. június 21-i 1290/2005/EK tanácsi rendeletre (1) és különösen annak 12. cikke (2) és (3) bekezdésére,
mivel:
(1)
A 2006/410/EK bizottsági határozat (2) a közös agrárpolitika keretébe tartozó közvetlen támogatási rendszerek közös szabályainak megállapításáról és a mezőgazdasági termelők részére meghatározott támogatási rendszerek létrehozásáról szóló, 2003. szeptember 29-i 1782/2003/EK tanácsi rendelet (3) 10. cikkének (2) bekezdése, 143d. és 143e. cikke, a közvetlen kifizetések önkéntes modulációjára vonatkozó részletes szabályok megállapításáról szóló 378/2007/EK tanácsi rendelet (4) 4. cikkének (1) bekezdése, valamint a borpiac közös szervezéséről szóló, 2008. április 29-i 479/2008/EK tanácsi rendelet (5) 23. cikkének (2) bekezdése alapján meghatározza az EMVA számára rendelkezésre bocsátott összegeket, illetve az EMGA-kiadások céljára rendelkezésre álló nettó egyenleget.
(2)
Az 1246/2008/EK bizottsági rendelet (6) módosította a 479/2008/EK rendelet 23. cikkének (2) bekezdésében, valamint II. és III. mellékletében megállapított, a borral kapcsolatos támogatási programokból vidékfejlesztésre átcsoportosítható pénzeszközökre vonatkozó összegeket.
(3)
A 2006/410/EK határozatot ezért ennek megfelelően módosítani kell,
A KÖVETKEZŐKÉPPEN HATÁROZOTT:
Egyetlen cikk
A 2006/410/EK határozat mellékletének helyébe e határozat mellékletének szövege lép.
Kelt Brüsszelben, 2008. december 16-án.